ก่อนหน้านั้น ประจำเดือนหนูไม่มาเป็นเวลาหลายเดือน จึงไปปรึกษาคุณ เเล้วได้ยา norethisterone มา เป็นเวลา 10 วัน โดยกินทุกๆวันที่ 10-19 ของเเต่ละเดือน ซึ่งเดือนเมษายนที่ผ่านมาหนูลืมกิน ทำให้ ประจำเดือนไม่มา พอจะเริ่มกินเดือน พฤษภาคม ปรากฎว่า ประจำเดือนมา วันที่ 8-28 พค.มานานมาก พอเดือน มิถุนายน มาวันที่ 7-13 มิย.เเละวันที่ 25-29 มิย.เเละเดือนกรกฎาคม มาวันที่ 7-11 กค. เเละ มาอีกวันที่ 17 จนถึงวันนี้ วัน19 กค.ประจำเดือนหนูยังไม่หมด อยากทราบว่าอาการเเบบนี้ เกิดจากอะไรคะ เเละจะเป็นอะไรไหมคะ โดยคุณจะนัด F/U วันที่ 31 กค.นี้ค่ะ
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา ยังระบุสาเหตุไม่ได้นะคะ แนะนำให้รอพบแพทย์ที่ดูแลเพื่อรับการวินิจฉัยและการรักษาอย่างเหมาะสมนะคะ